فضيلة بن موسى

فضيلة بن موسى ممثلة مغريبية خلاقت فمدينة مراكش عام 16 ماي 1959، بدات مسيرتها الفنية مع مسرح لهواة ف 1977. ؤ ما حتارفات التمثيل حتى ل1981، من تما ولات واحد لوجه معروف بزاف عند لمغاربة ؤ شي لي كيميزها هي الهضرة المراكشية ديالها ؤ لي كتميزها على لممثلين لمغاربة لخرين. فضيلة بنموسى خدمات كثر من سبع سنين مع لفرقة د الوفا لمراكشية ؤ لي شاركت معاها فشحال من مسرحية لي الف اغلبها لمرحوم عبد السلام الشرايبي، بحال مثلا مسرحية الحراز، طمو والذهب، مكسور الجناح، الزواج بالحيلة. ؤ ݣاع فهاد لمسرحيات خدات دور لبطولة. فضيلة بنموسى شمعة ل مسرح. فضيلة بنموسى، لممثلة لمراكشية معروفة، منين دخلات لعالم المسرح ولى وجهها باين عند المغاربة، خصوصاً بطريقتها المراكشية اللي كتخليها باينة بزاف. خدمات مع فرقة الوفاء المراكشية لكتر من سبع سنين، وشاركات معاهم فبزاف ديال المسرحيات، اكتريتها من تاليف المرحوم عبد السلام الشرايبي. وقدرات فضيلة بنموسى تاخد بلاصتها بين البهجاويين، وكما قال الممتل الشوبي: "فضيلة بنموسى هي العجينة اللي الا طحنتيها كتطلع بنينة وطيّابة. كنهدَر عليك بالدارجة اختي فضيلة، حيت هي اللي تقدر توصل مشاعري ليك كاخت، وكزميلة فالميدان، وكبنت مراكش من القاع الحضري بحالي. سعدات مراكش بيك، وسعدات المغرب بيك، وسعدات كل من خدم معاك يا گميحة الفن. كون كنت منتج، ندير بزاف ديال الافلام وانتي بطلتها، وندير منك اسعاد يونس ولا سهير البابلي ديال المغرب. الله انعم عليا نخدم معاك فحلقة من دار الورثة مع المخرج الزوين. "والجمهور المغربي تعرف على فضيلة بنموسى فعدد كبير من المسلسلات والمسرحيات، اللي كانت كتطل فيها بضحكتها لي كلشي كيعرفها وحسها الفكاهي الكبير. ل بدايات ديالها. منين بدات فضيلة بنموسى فالمسرح فمراكش، كانت الظروف صعيبة بزاف، خصوصاً ان ل فن فهاديك لفترة ماكانش كيعطي مردود مادي كبير، وكانت الفرق كتسافر من مدينة لمدينة باش تعرض المسرحيات ديالها بوسائل بسيطة. ولكن فضيلة كانت كتقول ان "“الخشبة كانت هي البيت، والمسرح هو المدرسة اللي ربّاتني. ”"دوزات كثر من سبع سنين مع فرقة "الوفاء المراكشية"، وشاركت فمسرحيات شهيرة اللي داروها فجولات ف مدن المغرب، وهاد التجربة زادت ف موهبتها، وخلاتها تتعلم كيفاش تتعامل مع الجمهور مباشرة، وتكوّن علاقة انسانية مع الناس اللي كيتفرجو فيها. سر نجاح ديالها. سرّ نجاح الفنانة القديرة فضيلة بنموسى كيرجع فالاصل للمسرح، حيت هو المدرسة اللي خرجات منها، واللي علماتها بزاف. هي ديما كتقول: "“اللي تعلم فالمسرح، يقدر يبدع فاي مجال فني اخر، حيث المسرح هو اصعب الفنون، واقربها للناس ولردود افعالهم، سواء كانت زوينة ولا لا. ”" كتقول فضيلة: "“مني كنغيب على المسرح حتى غير مدة قصيرة، كنحس راسي فقدت شي حاجة، داك الشي علاش ديما كنرجع للاصل اللي هو الخشبة. اللي يتقن الوقوف على الخشبة، غادي يبدع قدّام الكاميرا، فالفيلم ولا فالتلفزة. انا ما عنديش نوع معين ديال الادوار اللي كيعجبوني، كنحبهم كاملين. لعبت دور الام والجدة وانا باقي صغيرة، ولكن ما كان كيهمنيش السن، اللي كيهمني هو يكون النص مكتوب مزيان، والمخرج يعرف كيفاش يخرج مني احسن اداء. منين كنمثّل من قلبي، كنكون متاكدة ان الدور غادي يخرج مزيان، وهاد الشي كينطبق على اي مجال فالحياة، ماشي غير على الفن. ”" فضيلة كتكول بيلا مسرح الهواة فمراكش كان وبافي جزء كبير من الحركة المسرحية فالمغرب، ووجهها الحقيقي، حيت كان دايماً مرتبط بالقضايا الوطنية والانسانية، وكيعالج مواضيع المواطن البسيط، من الستينات لهنا. وكتاكد باللي المسرح المراكشي تميز بتعامله مع الكلمة الجادة، وبالالتزام ديالو بالقيم والمبادئ، وزاد عليه لمسة مغربية تقليدية بحال الفرجات الشعبية، والحلقة، والغنا الجماعي، وحتى الالعاب الشعبية اللي كانت معروفة فمراكش. ادوارها اللي باينا. من الادوار اللي ما تنساتش ف ل مسلسلات: